رپورټ: د بیلجیئم القاعده غړی پاکستان کې وژل شوی
د وژنې په اعلان کې د گرساؤلې پیژندگلو د جندالخلیفه په نوم د یوې ډلې د مشر په توگه شوې ده. دغه ډلې د مارچ د میاشت په ١٩ مه نیټه فرانس کې د یهودیانو د سکول بهر د حملې ذمه واري اخستې وه
د بیلجیئم شهري چې د القاعده غړی وو او القاعده کې به يي کسان بهرتي کول، پاکستان کې وژل شوی دی. دا خبره د تندلارو په ویب پاڼو نظرم ساتونکې ویب پاني سائټ کړې ده. سائټ ویلي د معیز گرساؤلې د وژل کیدو اعلان په یوه تندوره ویب پاڼه باندې د گل په ورځ شوی چې پکې یواځې دا ویل هغه په یوه چاپه کې وژل شوی دی. معیز گرساؤلې ددې نه وړاندې شمالي وزیرستان میران شاه کې د بمونو په بریدونو کې محفوظ پاتې شوی وو. په سائټ د گرساؤلې د وژنې د اعلان نه نه څو ورځې وړاندې شمالي وزیرستان کې په دواؤ ډرون بریدونو کې ٢٣ کسان ووژل شو. معیز گرساؤلې ویلې وو هغه د محمد محرا سره لیده کاته کړې دي. محرا د مارچ په میاشت کې د فرانس ټولس ښار کې د یوې حملې ذمه واري په غاړه اخستې وه چې پکې اووه کسان وژل شوې وو. سائټ وايي گرساؤلې چې تیونس نژاد د بیلجیئم شهري دی په بیلجیئم او سویټزرلینډ کې میشته وو، د القاعده د پاره به يي خلک بهرتي کول او ورستو افغانستان او پاکستان ته لاړو. د وژنې په اعلان کې د گرساؤلې پیژندگلو د جندالخلیفه په نوم د یوې ډلې د مشر په توگه شوې ده. دغه ډلې د مارچ د میاشت په ١٩ مه نیټه فرانس کې د یهودیانو د سکول بهر د حملې ذمه واري اخستې وه. گرساؤلې او د هغې ښځې ملیکه الارود ته په کال ٢٠٠٧ کې یو سوئس عدالت د ترهگرۍ په حق کې د ویب پاڼو چلولو په لړ کې سزا ورکړی شوې وه.